Daredevil (τηλεοπτική σειρά)

***Ο Daredevil της Marvel*** ή απλά ***Daredevil*** (πρωτότυπος τίτλος: ***Marvel's Daredevil*** ή απλά ***Daredevil***) είναι Αμερικανική διαδικτυακή τηλεοπτική σειρά που δημιουργήθηκε για το Netflix από τον Ντρου Γκόνταρντ, και βασίζεται στον ομώνυμο χαρακτήρα των Marvel Comics. Τα γεγονότα διαδραματίζονται μέσα στο κινηματογραφικό σύμπαν της Marvel (MCU), αποτελώντας μια συνοχή με ταινίες και άλλες τηλεοπτικές σειρές του franchise, ενώ αποτελεί επίσης την πρώτη σειρά από μια ομάδα σειρών του Netflix που οδήγησαν στη μίνι τηλεοπτική crossover σειρά, *[[The Defenders (τηλεοπτική σειρά)|The Defenders]]*. Η παραγωγή της σειράς έγινε από την Marvel Television σε συνεργασία με τα ABC Studios, τη DeKnight Prods. για τον πρώτο κύκλο και την Goddard Textiles για τον πρώτο και το δεύτερο κύκλο. Ο Στίβεν Σ. ΝτεΝάιτ ήταν ο υπεύθυνος της σειράς για τον πρώτο κύκλο, με τους Νταγκ Πίτρι και Μάρκο Ραμίρεζ να αναλαμβάνουν στον δεύτερο κύκλο και τον Έρικ Όλεσον να προστίθεται στον τρίτο κύκλο. Ο δημιουργός της σειράς, Ντρου Γκόνταρντ, λειτουργούσε ως σύμβουλος της σειράς.

Ο Τσάρλι Κοξ πρωταγωνιστεί ως Ματ Μέρντοκ/Daredevil, ο οποίος πολεμά το έγκλημα ως τυφλός δικηγόρος κατά τη διάρκεια της μέρας και ως μασκοφόρος εκδικητής κατά τη διάρκεια της νύχτας. Στη σειρά πρωταγωνιστούν επίσης οι Ντέμπορα Αν Γολ, Έλντεν Χένσον, Ροζάριο Ντόσον και Βίνσεντ Ντ'Ονόφριο, με τους Τόμπι Λεόναρντ Μουρ, Βόντι Κέρτις-Χολ, Μπομπ Γκάντον και Αγιελέτ Ζουρέρ να πρωταγωνιστούν μαζί τους στον πρώτο κύκλο, τους Τζον Μπέρνθαλ, Ελοντί Γιουνγκ και Στίβεν Ράιντερ στον δεύτερο και τους Γουίλσον Μπέθελ και Τζέι Αλί στον τρίτο. Η ανάπτυξη του *Daredevil* ξεκίνησε στα τέλη του 2013, ένα χρόνο μετά την επιστροφή των κινηματογραφικών δικαιωμάτων του χαρακτήρα στη Marvel, με τον Γκόνταρντ να έχει προσληφθεί τον Δεκέμβριο του 2013. Ο ΝτεΝάιτ τον αντικατέστησε στη θέση του υπευθύνου της σειράς, ενώ ο Κοξ προσλήφθηκε για τον πρωταγωνιστικό ρόλο τον Μάιο του 2014. Τα γυρίσματα έλαβαν χώρα στη Νέα Υόρκη, σε περιοχές που μοιάζουν ακόμα αρκετά με το παλιό Χελς Κίτσεν.

Όλα τα επεισόδια του πρώτου κύκλου κυκλοφόρησαν στο Netflix στις 10 Απριλίου 2015, ενώ του δεύτερου στις 18 Μαρτίου 2016. Οι δύο πρώτοι κύκλοι έλαβαν θετικές κριτικές. Τον Ιούλιο του 2016, η σειρά ανανεώθηκε για τρίτο κύκλο, τα επεισόδια του οποίου κυκλοφόρησαν στις 19 Οκτωβρίου 2018. Μια spin-off σειρά με επίκεντρο τον χαρακτήρα του Μπέρνθαλ, Φρανκ Καστλ/Punisher, με τίτλο *[[The Punisher (τηλεοπτική σειρά)|The Punisher]]*, ζητήθηκε από τον Netflix τον Απρίλιο του 2016 και κυκλοφόρησε τον Νοέμβριο του 2017. Στις 29 Νοεμβρίου 2018, ο *Daredevil* ακυρώθηκε από το Netflix έπειτα από την ολοκλήρωση τριών κύκλων. Τον Μάρτιο του 2022 μεταφέρθηκε από το Netflix στο Disney+ μαζί με τις υπόλοιπες σειρές Marvel του Netflix αφότου η Disney ανέκτησε τα δικαιώματα. Από το 2021 και μετά, οι Κοξ και Ντ'Ονόφριο επανέλαβαν τους ρόλους τους ως Μέρντοκ και Γουίλσον Φισκ / Kingpin σε πρότζεκτ του MCU παραγωγής Marvel Studios, περιλαμβάνοντας την τηλεοπτική σειρά του Disney+ **' (2025) στην οποία επίσης επέστρεψαν οι Γολ, Χένσον, Ζουρέρ, Μπέρνθαν και Μπέθελ.

== Υπόθεση ==
Ο [[Daredevil (1ος κύκλος)|πρώτος κύκλος]] ακολουθεί τον Ματ Μέρντοκ, ο οποίος εργάζεται ως δικηγόρος κατά τη διάρκεια της μέρας, να χρησιμοποιεί τις οξυμένες αισθήσεις του που απέκτησε μετά την τύφλωσή του όταν ήταν παιδί για να καταπολεμήσει το έγκλημα στη γειτονιά του Χελς Κίτσεν της Νέας Υόρκης, ως ο μασκοφόρος [[Daredevil]] κατά τη διάρκεια της νύχτας, ενώ προσπαθεί ταυτόχρονα να αποκαλύψει μια συνωμοσία του υποκόσμου της οποίας ηγείται ο [[Kingpin (κόμικ)|Γουίλσον Φισκ]]. Στον δεύτερο κύκλο, ο Μέρντοκ συνεχίζει να προσπαθεί να ισορροπήσει τη διπλή ζωή του ως δικηγόρος και Daredevil, ενώ ο δρόμος του διασταυρώνεται με τον [[Punisher|Φρανκ Καστλ/Punisher]], έναν αυτόκλητο τιμωρό με πολύ πιο θανάσιμες μεθόδους από εκείνον, καθώς και με την [[Ηλέκτρα (κόμικς)|Ηλέκτρα Νάτσιος]], μια πρώην κοπέλα του. Στον τρίτο κύκλο, μετά την αποφυλάκιση του Φισκ, ο Μέρντοκ, ο οποίος απουσίαζε εδώ και μήνες από την πόλη μετά τα γεγονότα της σειράς ''[[The Defenders (τηλεοπτική σειρά)|The Defenders]]'', επανεμφανίζεται ως ένας σπασμένος άνθρωπος και πρέπει να αποφασίσει αν θα κρύβεται από τον κόσμο ως ένας εγκληματίας δικηγόρος ή αν θα αποδεχτεί τη ζωή του ως ήρωας αυτόκλητος τιμωρός.

== Καστ και χαρακτήρες ==

*[[Τσάρλι Κοξ]] ως [[Daredevil|Ματ Μέρντοκ / Daredevil]]:<br>Ένας τυφλός δικηγόρος ο οποίος ζει διπλή ζωή, δρώντας ως ο αυτόκλητος τιμωρός Daredevil. Ο υπεύθυνος του πρώτου κύκλου, [[Στίβεν Σ. ΝτεΝάιτ| Στίβεν ΝτεΝάιτ]], εξήγησε πως ο Μέρντοκ «δεν είναι υπέρ δυνατός. Δεν είναι άτρωτος... έχει απλά πολύ καλύτερες αισθήσεις από έναν φυσιολογικό άνθρωπο». Σχετικά με τα «γκρίζα σημεία» της ηθικής του χαρακτήρα σημείωσε: «Είναι δικηγόρος κατά τη διάρκεια της μέρας και έχει πάρει αυτόν τον όρκο. Αλλά κάθε βράδυ σπάει αυτόν τον όρκο και βγαίνει έξω κάνοντας πολύ βίαια πράγματα». Ο [[Καθολική Εκκλησία|καθολικισμός]] του χαρακτήρα παίζει σημαντικό ρόλο στη σειρά, με τον ΝτεΝάιτ να τον αποκαλεί «έναν από τους πιο, αν όχι τον πιο, θρήσκο χαρακτήρα του Σύμπαντος της Marvel». Ο Κοξ δούλεψε μαζί με έναν τυφλό σύμβουλο, τον Τζο Στρέκαϊ, κινηματογραφώντας τον και μιμούμενος τις κινήσεις του. Επίσης, κατά τη διάρκεια των γυρισμάτων, έπρεπε να γνωρίζει συνεχώς τι έκαναν τα μάτια του για να είναι σίγουρος πως δε θα κοιτούσε κάτι ή δεν θα αντιδρούσε σε κάτι με τρόπο που δεν θα το έκανε ένας τυφλός. Ο Σλάιλαρ Γκάρτνερ υποδύεται τον νεαρό Ματ Μέρντοκ.
*[[Ντέμπορα Αν Γολ]] ως Κάρεν Πέιτζ:<br>Μια αινιγματική νεαρή κοπέλα της οποία η αναζήτηση για δικαιοσύνη την στέλνει στη ζωή του Μέρντοκ. Μετά την ερμηνεία της ως Τζέσικα Χάμπι στην τηλεοπτική σειρά ''[[True Blood]]'' από το 2008 μέχρι το 2014, η Γολ προσπάθησε συγκεκριμένα να «κατευθυνθώ διαφορετικά από αυτό» με την Πέιτζ. Η Γολ σημείωσε πως η ιστορία της Πέιτζ θα είναι διαφορετική από αυτήν στα κόμικ λέγοντας: «Στα κόμικ, στην αρχή η Κάρεν είναι πολύ αθώα και αργότερα, προς το τέλος έχει κάνει πραγματικά στροφή 180 μοιρών, έχει πολλούς μπελάδες. Έτσι, ήθελα να βρω έναν τρόπο να την κάνω να είναι και τα δύο αυτά πράγματα ταυτόχρονα. Μπορεί να είναι ένα πραγματικά ωραίο, ευγενικό άτομο που την ελκύει λίγο ο κίνδυνος; Δεν βρίσκεται απλά πάντα μπλεγμένη επειδή 'Ω, είναι ηλίθια γυναίκα!' Η Κάρεν στην πραγματικότητα το αναζητά και δεν θα αφήσει τον φόβο της να την εμποδίσει από το να βρει την αλήθεια».
*[[Έλντεν Χένσον]] ως Φράνκλιν «Φόγκι» Νέλσον:<br>Ο καλύτερος φίλος του Μέρντοκ και συνέταιρός του στο δικηγορικό τους γραφείο. Τον Απρίλιο του 2015, η Χένσον μίλησε για τον ενθουσιασμό του για τον ρόλο του χαρακτήρα του στη σειρά λέγοντας: «Ενθουσιαζόμουν πάρα πολύ καθώς έπαιρνα τα σενάρια και έβλεπα πως ο Φόγκι δεν ήταν απλά ένας άχρηστος βοηθός. Δεν αποτελεί μόνο το κωμικό κομμάτι της ιστορίας. Εννοώ, είναι κάπως αυτά τα πράγματα και προσφέρει κωμικές στιγμές, αλλά ήταν συναρπαστικό να ξέρω πως αυτοί οι άλλοι χαρακτήρες θα είχαν το δικό τους μονοπάτι και τα δικά τους θέματα να αντιμετωπίσουν».
*[[Τόμπι Λεόναρντ Μουρ]] ως Τζέιμς Γουέσλι: Το δεξί χέρι του Γουίλσον Φισκ. Ο Μουρ περιέγραψε τον Γουέσλι τόσο ως γοητευτικό όσο και «ποταπό όσο δεν πάει».
*[[Βόντι Κέρτις-Χολ]] ως Μπεν Ούρικ: Ένας ερευνητικός δημοσιογράφος, ο οποίος δουλεύει στην εφημερίδα ''New York Bulletin''.
*[[Μπομπ Γκάντον]] ως Λίλαντ Άουλσλι: Ένας οικονομολόγος της Wall Street, λογιστής και φιγούρα κλειδί στα σχέδια του Γουίλσον Φισκ για το Χελς Κίτσεν.
*[[Αγιελέτ Ζουρέρ]] ως Βανέσα Μαριάννα-Φισκ: Μια υπάλληλος έκθεσης τέχνης η οποία, σε αντίθεση με τα κόμικ, γνωρίζει και αποδέχεται τις πραγματικές συναλλαγές του Γουίλσον Φισκ και τελικά τον παντρεύεται.
*[[Ροζάριο Ντόσον]] ως Κλερ Τεμπλ:<br>Μία νοσοκόμα η οποία βοηθάει τον Μέρντοκ. Ο χαρακτήρας είναι ένα κράμα του ομώνυμου χαρακτήρα των κόμικ και της Night Nurse (Νυχτερινή Νοσοκόμα). Αρχικά ο χαρακτήρας θα ήταν «η πραγματική Night Nurse», αλλά συγχωνεύτηκε με την Τεμπλ όταν οι σεναριογράφοι έμαθαν πως τα [[Marvel Studios]] είχαν σχέδια για τον συγκεκριμένο χαρακτήρα στις ταινίες. Η Ντόσον εξήγησε πως η Τεμπλ «είναι ένας φυσιολογικός άνθρωπος και γίνεται πιο ηρωική με έναν τρόπο που ίσως να μην περίμενε» και «δεν αποτελεί ερωτικό ενδιαφέρον — είναι αυτό το σκεπτικό μάτι που βλέπει αυτή την παράξενη κατάσταση. Είναι αυτή που μπορεί να πει 'Δεν είσαι πραγματικά καλός σε αυτό'. Που το κάνει να μοιάζει πιο αληθινό».
* [[Βίνσεντ Ντ'Ονόφριο]] ως [[Kingpin (κόμικ)|Γουίλσον Φισκ / Kingpin]]:<br>Ένας ισχυρός επιχειρηματίας του οποίου τα μελλοντικά σχέδια για το Χελς Κίτσεν τον φέρνουν σε σύγκρουση με τον Μέρντοκ και τον Daredevil. Ο Ντ'Ονόφριο δήλωσε πως ήλπιζε η απεικόνισή του ως Φισκ να ήταν ένας νέος τρόπος για να δει ο κόσμος τον χαρακτήρα και πως θα ήταν η οριστική απεικόνιση του Φισκ. Ο ΝτεΝάιτ αναφέρει λεπτομερώς πως «ο Φισκ έχει πολλές διαφορετικές πτυχές και για αυτό δεν είναι όλο 'Θέλω να κατακτήσω την πόλη και να βγάλω πολλά χρήματα'. Στη δική μας ιστορία, λέμε μια ιστορία του πώς γνώρισε τη γυναίκα του Βανέσα και πώς ερωτεύτηκαν». Είπε επίσης πως «αν ψάχνετε για ένα ζουμερό, πολυπρόσωπο εγκληματικό δράμα, ο Γουίλσον Φισκ ήταν η προφανής επιλογή για να τον ανταγωνιστή ... πραγματικά έμοιαζε σαν το σωστό γιν στο γιανγκ του Ματ και στο τι ήθελε να κάνει στον πρώτο κύκλο». Ο Κόουλ Τζένσεν υποδύεται τον νεαρό Γουίλσον Φισκ.
*[[Τζον Μπέρνθαλ]] ως [[Punisher|Φρανκ Καστλ / Punisher]]:<br>Ένας αυτόκλητος τιμωρός που στοχεύει να καθαρίσει το Χελς Κίτσεν με οποιοδήποτε τρόπο, ανεξάρτητα από το πόσο θανατηφόρα θα είναι τα αποτελέσματα. Ο ΝτεΝάιτ είπε πως αυτή η εκδοχή του Punisher θα μπορούσε να είναι «εντελώς η εκδοχή της Marvel», καθώς οι προηγούμενες απεικονίσεις δεν εμφανίζονταν υπό τη σημαία των [[Marvel Studios]] / [[Marvel Television]]. Θεώρησε επίσης πως ο Punisher του Μπέρνθαλ δε θα ήταν τόσο «γραφικά βίαιος» όσο ήταν στην ταινία ''[[Ο Τιμωρός: Ζώνη Πολέμου]]''. Ο υπεύθυνος του δεύτερου κύκλου, [[Νταγκ Πίτρι]], δήλωσε πως ο χαρακτήρας Τράβις Μπικλ από την ταινία ''[[Ο Ταξιτζής]]'' υπήρξε έμπνευση για τον χαρακτήρα, όπως επίσης και τα τρέχοντα γεγονότα λέγοντας: «Το να παίρνεις μια θανάσιμη δικαιοσύνη στα χέρια σου στην Αμερική του 2015 είναι δύσκολο. Δεν έχουμε αποφύγει την πλούσια πολύπλοκη πραγματικότητα του Τώρα. Αν έχεις ένα όπλο και δεν είσαι αστυνομικός πρόκειται να υποκινήσεις έντονα συναισθήματα». Ο Μπέρνθαλ πρόσθεσε σε αυτό πως «Αυτός ο χαρακτήρας είναι συντονισμένος με την επιβολή του νόμου και τον στρατό ... και το καλύτερο πράγμα σχετικά με αυτόν είναι πως αν σε προσβάλει, απλά δεν τον νοιάζει».
*[[Ελοντί Γιουνγκ]] ως [[Ηλέκτρα (κόμικς)|Ηλέκτρα Νάτσιος]]:<br>Μία μυστήρια και επικίνδυνη γυναίκα από το παρελθόν του Μέρντοκ. Γίνεται αναφορά στον χαρακτήρα και στον πρώτο κύκλο, πριν η Γιουνγκ προσληφθεί για τον ρόλο. Περιγράφοντας την επίδραση της Ηλέκτρα στον Μέρντοκ, ο Πίτρι την αποκάλεσε «το καλύτερο κακό κορίτσι που θα μπορούσε κάποιος να έχει. Κάνει τα πάντα λάθος και ελκυστικά, είναι η ταυτότητα του Ματ, η άγρια πλευρά. Ο Ματ πάντα τιθασεύει την άγρια πλευρά του. Η Ηλέκτρα απλά την αφήνει ελεύθερη. [Εκείνος] απωθείται από αυτήν όσο και έλκεται από αυτήν». Η Γιουνγκ περιέγραψε την Ηλέκτρα ως «κάποιου είδους κοινωνιοπαθή. Αυτός ο κόσμος είναι ένα παιχνίδι για εκείνη. Είναι σαν ένα παιχνίδι σκακιού και αυτό που της δίνει κίνητρο είναι αυτό που θέλει. Θα χρησιμοποιήσει τα πάντα που χρειάζεται να χρησιμοποιήσει για να πετύχει τον στόχο της. Αν χρειαστεί να σκοτώσει για να το πετύχει, θα σκοτώσει». Πρόσθεσε πως η Ηλέκτρα δεν είναι ούτε καλή ούτε κακιά, αλλά «ένα άτομο με διαφορετικά χαρακτηριστικά» και επίπεδα. Η Λίλη Τσι υποδύεται τη νεαρή Ηλέκτρα.
*[[Στίβεν Ράιντερ]] ως Μπλέικ Τάουερ: Εισαγγελέας της Νέας Υόρκης ο οποίος βοηθά τον Daredevil δίνοντάς του πληροφορίες για να εντοπίσει και να συλλάβει εγκληματίες.
*[[Τζοάν Γουάλεϊ]] ως Μάγκι Γκρέις: Μια μοναχή με ισχυρές απόψεις και που λέει πάντα αυτό που σκέφτεται. Φροντίζει τον Μέρντοκ καθώς αναρρώνει από τους τραυματισμούς του μετά τα γεγονότα της σειράς ''[[The Defenders (τηλεοπτική σειρά)|The Defenders]]'', ενώ αργότερα αποκαλύπτεται πως είναι η μητέρα του.
*[[Τζέι Αλί]] ως Ραούλ «Ρέι» Ναντίμ: Ένας ειλικρινής και φιλόδοξος πράκτορας του FBI.
*[[Γουίλσον Μπέθελ]] ως [[Bullseye (κόμικ)|Μπέντζαμιν «Ντεξ» Πόιντεξτερ]]: Ένας [[Ψύχωση|ψυχωτικός]] πράκτορας του FBI ο οποίος έχει την ικανότητα να χρησιμοποιεί σχεδόν οποιοδήποτε αντικείμενο ως θανατηφόρο βλήμα.

== Επεισόδια ==
=== 1ος κύκλος (2015) ===



=== 2ος κύκλος (2016) ===



=== 3ος κύκλος (2018) ===



== Παραγωγή ==



=== Ανάπτυξη ===
Τον Απρίλιο του 2013, ο πρόεδρος των [[Marvel Studios]], [[Κέβιν Φάιγκι]], επιβεβαίωσε ότι τα κινηματογραφικά δικαιώματα του Daredevil και των χαρακτήρων που σχετίζονται με αυτόν επέστρεψαν στη Marvel από την [[20th Century Fox]] τον Οκτώβριο του 2012, κάτι που επέτρεπε τη χρήση των χαρακτήρων στο [[Κινηματογραφικό Σύμπαν της Marvel|MCU]]. Όπως εξήγησε το 2015 ο επικεφαλής της [[Marvel Television]], [[Τζεφ Λόουμπ]], τα Marvel Studios είχαν «τον πρώτο λόγο» στον χαρακτήρα όταν τα δικαιώματα αυτού θα επέστρεφαν στη Marvel. Ο Ντρου Γκόνταρντ ανέφερε σαν ιδέα στη Marvel μια καινούρια ταινία με ήρωα τον Daredevil, αλλά η Marvel δεν είχε σκοπό να δημιουργήσει μια ταινία που θα βαθμολογείτο με R από τον Αμερικανικό Κινηματογραφικό Σύλλογο με βάση το σύστημα αξιολόγησης ταινιών, και ο Γκόνταρντ δεν ήθελε να δημιουργήσει μια «μετριασμένη εκδοχή» του χαρακτήρα: «Πήγα στη Marvel πριν από περίπου δύο χρόνια και τους μίλησα σχετικά με τη δημιουργία μιας ταινίας, αρκετά μετά την [[Daredevil (ταινία)|ταινία με τον Άφλεκ]]. Αλλά αυτό που κάπως όλοι συνειδητοποιήσαμε είναι πως αυτή η ταινία δεν ήταν αναγκαίο να στοιχίζει $200 εκατομμύρια. Αυτό που συμβαίνει με τον Ματ Μέρντοκ είναι πως δεν σώζει τον κόσμο. Απλά διατηρεί τη δική του γωνία καθαρή. Έτσι θα ήταν λάθος να είχαμε διαστημόπλοια να προσγειώνονται στη μέση της πόλης. Η κινηματογραφική επιχείρηση της Marvel δεν φτιάχνει ταινίες των $25 εκατομμυρίων. Προορίζονται για μεγαλύτερες παραγωγές κι έτσι πρέπει». Τελικά, τα Marvel Studios αποφάσισαν πως ο χαρακτήρας θα ήταν καλύτερα να εμφανιστεί σε τηλεοπτική σειρά.

Τον Οκτώβριο του 2013, το ''Deadline Hollywood'' ανέφερε πως η Marvel προετοίμαζε τέσσερις τηλεοπτικές δραματικές σειρές και μια μίνι σειρά, που θα είχαν συνολικά 60 επεισόδια, οι οποίες θα κυκλοφορούσαν σε υπηρεσίες [[Video on Demand|video on demand]] και συνδρομητικούς παρόχους, με το [[Netflix]], το Amazon και το WGN America να εκφράζουν ενδιαφέρον. Λίγες εβδομάδες αργότερα, οι Marvel και [[The Walt Disney Company|Disney]] ανακοίνωσαν πως η Marvel Television και τα [[ABC Studios]] θα παρέχουν στο Netflix σειρές που θα επικεντρώνονταν στους χαρακτήρες των Daredevil, [[Jessica Jones|Τζέσικα Τζόουνς]], [[Iron Fist (χαρακτήρας κόμικ)|Iron Fist]] και [[Luke Cage|Λουκ Κέιτζ]], οι οποίες θα οδηγούσαν σε μια μίνι σειρά βασισμένη στους [[Defenders (κόμικ)|Defenders]]. Αυτή η μορφή επιλέχθηκε λόγω της επιτυχίας των ''[[Οι Εκδικητές (ταινία, 2012)|Εκδικητών]]'', για την οποία οι χαρακτήρες των [[Τόνι Σταρκ (Κινηματογραφικό Σύμπαν της Marvel)|Iron Man]], [[Hulk]], [[Captain America]] και [[Θωρ (κόμικς της Marvel)|Thor]] παρουσιάστηκαν ξεχωριστά προτού συνεργαστούν στην ταινία. Τον Δεκέμβριο, ο Γκόνταρντ προσλήφθηκε επισήμως ως εκτελεστικός παραγωγός και υπεύθυνος για τη σειρά ''Daredevil'' και ήταν ευχαριστημένος με την αλλαγή της ιδέας του για ταινία σε τηλεοπτική σειρά «επειδή υπάρχει χρόνος να ασχοληθούμε με τα μικρότερα πράγματα, τα οποία είναι πολύ πιο ενδιαφέροντα σε επίπεδο χαρακτήρα». Ωστόσο, τον Μάιο του 2014, η Marvel ανακοίνωσε την αποχώρηση του Γκόνταρντ από τη θέση του υπευθύνου της σειράς γιατί ήθελε να επικεντρωθεί στη σκηνοθεσία μιας ταινίας βασισμένης στους [[Sinister Six]] της Marvel για τη [[Sony Pictures Entertainment|Sony]]. Ο Γκόνταρντ, ο οποίος έγραψε τα δύο πρώτα επεισόδια της σειράς, παρέμεινε στη σειρά λειτουργώντας συμβουλευτικά, ενώ ο [[Στίβεν Σ. ΝτεΝάιτ]] ανέλαβε ως υπεύθυνος. Η σειρά ονομάστηκε επίσημα ''Marvel's Daredevil'', με τους Λόουμπ, Τζιμ Τσόρι, [[Νταν Μπάκλεϊ]], [[Τζο Κεσάντα]], [[Σταν Λι]], [[Άλαν Φάιν]], Σίντι Χόλαντ, Κρις Χένιγκμαν, Άλι Γκος και Πίτερ Φράιντλαντερ να λειτουργούν ως εκτελεστικοί παραγωγοί.

Τον Απρίλιο του 2015, Marvel και Netflix ανακοίνωσαν πως ο ''Daredevil'' ανανεώθηκε για δεύτερο κύκλο επεισοδίων, αλλά ο ΝτεΝάιτ δεν θα επέστρεφε λόγω προηγούμενων δεσμεύσεων. Αντικαταστάθηκε από τους [[Νταγκ Πίτρι]] και Μάρκο Ραμίρεζ, οι οποίοι είχαν δουλέψει ως σεναριογράφοι στον πρώτο κύκλο, ενώ συνεργάστηκαν στενά με τους ΝτεΝάιτ και Γκόνταρντ. Οι Πίτρι, Ραμίρεζ, Άλισον Ένγκελ και Μαρκ Βερχάιντεν έγιναν εκτελεστικοί παραγωγοί για τον δεύτερο κύκλο, ενώ ο Φράιντλαντερ αποχώρησε από τη σειρά. Η σειρά ανανεώθηκε για τρίτο κύκλο επεισοδίων τον Ιούλιο του 2016 με σκοπό οι Πίτρι και Ραμίρεζ να επέστρεφαν ως υπεύθυνοι, αλλά τον Οκτώβριο του 2017 ανακοινώθηκε πως ο [[Έρικ Όλεσον]] θα αναλάμβανε τη θέση του υπευθύνου.

=== Σενάριο ===
Ο Γκόνταρντ ήταν πάντα θαυμαστής του Daredevil αφού, μεγαλωμένος και ο ίδιος ως Καθολικός, ένιωθε να ταυτίζεται με την ιστορία ενός «Καθολικού υπερήρωα που αγωνίζεται με την έννοια του τι είναι σωστό και τι λάθος». Δεν ήθελε να είναι «ένας τύπος που απλά παίρνει τα κόμικ και τα μεταφέρει στην οθόνη. Θεωρώ πως είναι δουλειά μας να τα αντιμετωπίζουμε σαν να είναι δική μας δουλειά εξ'αρχής. Αν είμαι ο συγγραφέας ενός κόμικ, δε θα ξαναέγραφα την ιστορία κάποιου άλλου, θα έπαιρνα την ιστορία και θα την προχωρούσα παραπέρα».

Τον Αύγουστο του 2014, συζητώντας για τη σειρά και συγκρίνοντάς την με την ταινία του 2003, ο Τεντ Σαράντος είπε: «Η σειρά δεν θα διστάσει να πάει σε πιο σκοτεινά μονοπάτια σε σχέση με την ταινία. Αυτό που αγαπάμε συγκεκριμένα σε αυτό το σύνολο των ηρώων είναι πως είναι λίγο πιο προσγειωμένοι στη Γη. Και σε ό,τι αφορά τις στολές αλλά και στο ότι αυτές είναι ιστορίες σκληρής εγκληματικότητας στους δρόμους κι όχι στα σύννεφα». Εξετάζοντας αυτό το θέμα, ο ΝτεΝάιτ είπε: «Είναι λίγο πιο τραχύ και πιο σκληρό από όσα έχει κάνει μέχρι τώρα η Marvel, αλλά δεν προσπαθούμε να το ωθήσουμε σε ακραίες γραφικές σκηνές βίας, δωρεάν γυμνό ή κάτι τέτοιο. Η ιστορία δεν το απαιτεί αυτό και θεωρώ πως θα καταστρεφόταν αν το ωθούσαμε τόσο μακριά». Ο επικεφαλής και εκτελεστικός παραγωγός της Marvel Television, Λόουμπ, δήλωσε αργότερα πως «Δεν πρόκειται να υπάρχουν άνθρωποι που πετάνε στον ουρανό· δεν θα υπάρχουν μαγικά σφυριά. Η προσέγγισή μας στη σειρά είναι πρωταρχικά ως εγκληματικό δράμα και σε δευτερεύον χρόνο ως σειρά με υπερήρωες». Ο ΝτεΝάιτ εμπνεύστηκε από τις ταινίες ''[[Ο Άνθρωπος από τη Γαλλία]]'', ''[[Σκυλίσια μέρα]]'' και ''[[Ο Ταξιτζής]]'' και δήλωσε: «Θα προτιμούσαμε να κλίνουμε προς την τηλεοπτική σειρά ''[[The Wire]]'' παρά σε κάτι που θεωρείται κλασική τηλεοπτική σειρά με υπερήρωες».

Ο Λόουμπ συνέκρινε την προσέγγιση της σειράς με την αφήγηση ιστοριών σε πολλούς κύκλους όπως «τον κόσμο των εκδόσεων, όπου έχεις τη σειρά ιστοριών του [[Φρανκ Μίλλερ]], του [[Μπράιαν Μάικλ]], του [[Εντ Μπρουμπέικερ]]. Ήμουν αρκετά τυχερός στο να δουλέψω στο ''Daredevil: Yellow''. Αλλά δεν είναι το ίδιο. Υπάρχουν διαφορετικά στοιχεία. Ίδιο καστ. Σε πολλές περιπτώσεις, ίδιο τόνο. Αλλά διαφορετική περιπέτεια ... μπορείς να δεις τον δεύτερο κύκλο του ''Daredevil'' χωρίς να έχεις δει τον πρώτο. Αλλά αν δεις και τους δύο, είναι σαν να έχεις δύο διαφορετικά βιβλία. Είναι πιο κοντά στον κόσμο και στη δομή ενός γραφικού μυθιστορήματος παρά στον κόσμο μιας συνεχιζόμενης, συνεχούς σειράς».

=== Κάστινγκ ===
Στα τέλη Μαΐου του 2014, ο [[Τσάρλι Κοξ]] προσλήφθηκε για τον ρόλο του Daredevil. Ο Κοξ ήταν η πρώτη επιλογή για τον ρόλο, τον οποίο είχε προτείνει η Κεσάντα το 2012, πριν ακόμα τα Marvel Studios πάρουν πίσω τα δικαιώματα του χαρακτήρα από την 20th Century Fox. Στις 10 Ιουνίου, η Marvel ανακοίνωσε πως ο [[Βίνσεντ Ντ'Ονόφριο]] θα υποδυόταν τον [[Kingpin (κόμικ)|Γουίλσον Φισκ / Kingpin]] στη σειρά και στις 20 Ιουνίου, η [[Ροζάριο Ντόσον]] προστέθηκε στο καστ. Λίγες μέρες αργότερα, ο [[Έλντεν Χένσον]] προσλήφθηκε για τον ρόλο του Φόγκι Νέλσον, ενώ στις 17 Ιουλίου η [[Ντέμπορα Αν Γολ]] προσλήφθηκε για τον ρόλο της Κάρεν Πέιτζ. Στις 11 Οκτωβρίου, αποκαλύφθηκε πως ο ρόλος της Ντόσον θα ήταν η Κλερ Τεμπλ, ένας χαρακτήρας που θα έμοιαζε σε αυτόν της Night Nurse, ενώ οι [[Αγιελέτ Ζουρέρ]], [[Μπομπ Γκάντον]], [[Τόμπι Λεόναρντ Μουρ]] και [[Βόντι Κέρτις-Χολ]] προστέθηκαν στο καστ για τους ρόλους των Βανέσα Μαριάννα, Λίλαντ Άουλσλι, Τζέιμς Γουέσλι και Μπεν Ούρικ αντίστοιχα.

Τον Ιούνιο του 2015, η Marvel ανακοίνωσε πως ο [[Τζον Μπέρνθαλ]] εντάχθηκε στο καστ για τον ρόλο του Φρανκ Καστλ/Punisher για τον δεύτερο κύκλο, ενώ από τον πρώτο κύκλο θα επέστρεφαν για να επαναλάβουν τους ρόλους τους οι Κοξ, Γολ, Χένσον, Ντόσον και Ντ'Ονόφριο. Τον επόμενο μήνα, η [[Ελοντί Γιουνγκ]] προσλήφθηκε για τον ρόλο της Ηλέκτρα Νάτσιος, ένας χαρακτήρας ο οποίος είχε αναφερθεί ήδη στον πρώτο κύκλο. Τον Σεπτέμβριο του 2015, ο [[Στίβεν Ράιντερ]] προστέθηκε στο καστ για τον ρόλο ου Μπλέικ Τάουερ. Οι Κοξ, Χένσον, Ντ'Ονόφριο και Ράιντερ επέστρεψαν και στον τρίτο κύκλο. Τον Νοέμβριο του 2017, αποκαλύφθηκε πως ο [[Γουίλσον Μπέθελ]] θα συμμετείχε στο βασικό καστ του τρίτου κύκλου, στον ρόλο του [[Bullseye (κόμικ)|Μπέντζαμιν «Ντεξ» Πόιντεξτερ]], ενώ μέχρι τον Ιανουάριο του 2018 στο καστ προστέθηκε η [[Τζοάν Γουάλεϊ]] για τον ρόλο της Αδελφής Μάγκι Γκρέις και μέχρι τον Μάρτιο του 2018, ο [[Τζέι Αλί]] προσλήφθηκε για τον ρόλο του Ραούλ «Ρέι» Ναντίμ, ενός ακόμα πράκτορα του FBI. Η Ζουρέρ πραγματοποιεί μια γκεστ εμφάνιση κατά τη διάρκεια του κύκλου.

Σχετικά με τη διαδικασία του κάστινγκ, ο ΝτεΝάιτ δήλωσε: «Απλά πρέπει να ελπίζεις πως θα βρεις τον σωστό δρόμο. Ευτυχώς το δικό μας καστ βγήκε και δεν θα μπορούσα να είμαι πιο ευτυχισμένος για αυτό. Κανείς δεν πρόκειται να ταιριάξει ποτέ απόλυτα σε αυτό που έχεις στο μυαλό σου. Για μένα, το πιο σημαντικό δεν είναι αν θα δουν ή όχι τον ρόλο, αλλά αν θα τον νιώσουν». Οι Λαρέι Μέιφιλντ και Τζούλι Σούμπερτ ήταν οι υπεύθυνοι για το κάστινγκ της σειράς. Τον Δεκέμβριο του 2017, ο Ντ'Ονόφριο αποκάλυψε ότι είχε «μια σταθερή συμφωνία με τον Τζεφ Λόουμπ», η οποία είχε γίνει πριν τον πρώτο κύκλο και η οποία του επέτρεπε να «μπαίνει και να βγαίνει στη σειρά», με απροσδιόριστο χρόνο ειδοποίησης όταν η Marvel ήλπιζε να τον χρησιμοποιήσει στη σειρά.

=== Σχεδιασμός ===

==== Κοστούμια ====
Η σχεδιάστρια κοστουμιών Στέφανι Μασλάνσκι, μιλώντας για την έμπνευση και το όραμα για τη σειρά δήλωσε: «Ο ''Daredevil'' έχει τις ρίζες του στην αυθεντική, τραχιά γειτονιά της πόλης της Νέας Υόρκης, στο Χελς Κίτσεν όπου μεγάλωσε ο Ματ Μέρντοκ. Στα κόμικ - ειδικά σε αυτά της εποχής του Φρανκ Μίλερ στις αρχές της δεκαετίας του 1990 - υπήρχαν λεπτομερείς απεικονίσεις τις οποίες προσπαθήσουμε να ζωντανέψουμε με έναν προσγειωμένο, τραχύ και ανανεωμένο τρόπο, με σεβασμό και ισχυρό δέσιμο προς τους αυθεντικούς χαρακτήρες. Θέλαμε να το συνεχίσουμε από το σημείο όπου το άφησαν στην εκδοχή των κόμικ. Μελέτησα τις απεικονίσεις από τα ''The Man Without Fear'', ''Daredevil Yellow'' και τεύχη της δεκαετίας του 1960, στα οποία οι νεότερες συλλογές αποτίουν φόρο τιμής. Ήθελα ο σχεδιασμός των κοστουμιών να αντανακλά τις απεικονίσεις αυτών των τευχών μέσω μιας σύγχρονης ματιάς, διατηρώντας παράλληλα μια ρετρό ευαισθησία». Ο Τζόσουα Σο, ο οποίος είχε εργαστεί επίσης ως σχεδιαστής στη σειρά ''[[Agents of S.H.I.E.L.D.]]'', βοήθησε στον σχεδιασμό κοστουμιών για διάφορους χαρακτήρες στον ''Daredevil'', ενώ η Λορέιν Κάλβερτ ανέλαβε ως σχεδιάστρια κοστουμιών στον δεύτερο κύκλο.

Για την κόκκινη στολή του Daredevil, η οποία έκανε την εμφάνισή της στο τέλος του πρώτου κύκλου, ο επικεφαλής του δημιουργικού τμήματος των Marvel Comics, Τζο Κεσάντα, επικοινώνησε με τον Ράιαν Μέινερντινγκ, τους ενδυματολόγους και την ομάδα σχεδιασμού των Marvel Studios, όπου όλοι εξέφρασαν τις ιδέες τους για τη στολή, από τις οποίες επιλέχθηκε τελικά αυτή του Μέινερντινγκ. Ο Κεσάντα, ο οποίος είχε εργαστεί στο παρελθόν ως καλλιτέχνης στα κόμικ του Daredevil, έκανε αρκετές εισηγήσεις, συμπεριλαμβανομένης της ενσωμάτωσης στη στολή του πώς δημιουργήθηκε η Νέα Υόρκη, κάτι που οδήγησε στη χρησιμοποίηση καρφιών και «αρχιτεκτονικών» σχημάτων. Η στολή προοριζόταν να μοιάζει με αλεξίσφαιρο γιλέκο Kevlar και τα μαύρα τμήματα είναι ένας φόρος τιμής στα κόμικ όπου οι καλλιτέχνες επεσήμαναν συγκεκριμένες περιοχές με κόκκινο, με «βαθύτερα τμήματα» στη σκιά. Για τη μάσκα, ο Μέινερντινγκ σημείωσε τη δυσκολία του σχεδιασμού ολόκληρου του πάνω μισού του προσώπου το οποίο προοριζόταν να ταιριάζει με κάτω μισό του προσώπου του ηθοποιού «επειδή το μισό του πρόσωπο πρέπει να είναι καλυμμένο και έχει τη δική του έκφραση και το πρόσωπο του ηθοποιού θα κάνει κάτι άλλο». Για τα γκλοπ που χρησιμοποιεί ο Daredevil στη σειρά, τα οποία σχεδιάστηκαν από τον [[Άντι Παρκ]]· «Έγιναν συζητήσεις πολύ νωρίς για το ότι έπρεπε να βρίσκονται σε θήκη στο δεξί πόδι, δεδομένου ότι ο Κοξ και ο stunt double του, Κρις Μπρούστερ, ήταν δεξιόχειρες. Αλλά ο Daredevil τα φοράει στην αριστερή του πλευρά. Έτσι, αν και θα ήταν πιο πρακτικό να τοποθετήσουμε τη θήκη στα δεξιά, όλοι θεωρήσαμε πως έπρεπε να κρατήσουμε το «κλασικό προφίλ» των κόμικ και να τα τοποθετήσουμε στα αριστερά».

Η στολή αναβαθμίστηκε στον δεύτερο κύκλο, με την Κάλβερτ να την αποκαλεί «μια πολύ πιο ευκίνητη στολή και πολύ πιο στρατηγική με κάποιο τρόπο». Το τμήμα κοστουμιών «εξορθολόγησε» τη στολή για να την κάνει πιο απλή, χρησιμοποιώντας λιγότερο υλικό στα γάντια και στις μπότες. Ο Κοξ περιέγραψε τη στολή ως μια «ευαίσθητη περιοχή» που απαιτούσε κάποιες «μικροαλλαγές» μετά τη σύντομη χρήση της στο τέλος του πρώτου κύκλου και σημείωσε πως οι αλλαγές είναι συνυφασμένες μέσα στην ιστορία του δεύτερου κύκλου, συμπεριλαμβανομένης και της ανάγκης για μια νέα, επανασχεδιασμένη μάσκα.

==== Τίτλοι αρχής ====
Οι τίτλοι αρχής δημιουργήθηκαν από την εταιρία Elastic. Η εταιρεία ήταν αυτή που δημιούργησε και τους τίτλους αρχής της τηλεοπτικής σειράς ''[[True Detective]]'', οι οποίοι είχαν διακριθεί από την άποψη της «φαντασίας και έδειχναν τι ακριβώς είναι η σειρά». Ο ΝτεΝάιτ εξήγησε ότι πολλές εταιρείες είχαν προτείνει ιδέες στη δημιουργική ομάδα οι οποίες περιελάμβαναν «παραλλαγές της ίδιας ιδέας, όπου μπορούσες να μεγεθύνεις σε ένα μάτι και να δεις τον χάρτη της πόλης». Ωστόσο, μια από τις ιδέες της Elastic περιείχε «ένα κόκκινο υγρό σαν αίμα να στάζει πάνω στα πάντα ... σαν μια μπογιά να σκέπαζε κάτι αόρατο αποκαλύπτοντάς το», κάτι το οποίο τόσο ο ΝτεΝάιτ όσο και ο Λόουμπ ήθελαν να χρησιμοποιήσουν ευθύς αμέσως.

Ο διευθυντής του δημιουργικού τμήματος της Elastic, Πάτρικ Κλερ, σκέφτηκε τη δημιουργία ενός κόκκινου κόσμου ο οποίος θα αποκαλυπτόταν από το υγρό. Η προσομοίωση του CG υγρού, το οποίο προοριζόταν να είναι μια διφορούμενη αναφορά σε δηλητήριο και αίμα και το οποίο θα συμπεριφερόταν σαν «κάτι μεταξύ υγρής σοκολάτας και πίσσας», ήταν δύσκολη, με τον Κλερ να λέει: «Είναι δύσκολο να κάνεις έναν αλγόριθμο να δρα «ύπουλα»». Ο επικεφαλής του CG, Άντριου Ρόματζ, ανέφερε πως «Η ανάπτυξη της σωστής πυκνότητας και συμπεριφοράς των υγρών ήταν σίγουρα μια δύσκολη διαδικασία. Το να κάνουμε την κλίμακα να μοιάζει σωστή έπρεπε να παίξουμε αρκετά προσεχτικά στην προσομοίωση καθώς επίσης και με τον φωτισμό και την υφή. Ο Πάτρικ ήθελε τα γλυπτά που δημιουργούσαμε να μοιάζουν μινιατούρες, έτσι πειραματιστήκαμε αρκετά με την κλίμακα της σκηνής και με τις ρυθμίσεις της κάμερας, προσομοιώνοντας βάθος πεδίου για να πετύχουμε αυτή την απεικόνιση». Ο επικεφαλής των υγρών, Μιγκέλ Α. Σάλεκ, δήλωσε: «Κάθε λήψη απαιτούσε προσαρμοσμένους χάρτες ροής να ζωγραφίζονται στα γλυπτά, μαζί με μικρά πεδία έλξης και χιλιάδες μικροσκοπικές προσαρμογές για να πετύχουν τα σχήματα και τη συμπεριφορά που αποζητούσε ο Πάτρικ. Στο τέλος προσομοίωσα εκατοντάδες δοκιμές και χιλιάδες πλαίσια υγρών για να πετύχω απλά τη σωστή ισορροπία για κάθε λήψη». Λόγω χρονικών περιορισμών, αναφορές στην ιστορία του Μέρντοκ σχετικά με το μποξ, όπως για παράδειγμα ένας σάκος του μποξ και ένα ρινγκ, αφαιρέθηκαν από το τελικό προϊόν. Το τελικό προϊόν εικονογραφήθηκε πάνω σε ένα προσωρινό κομμάτι μουσικής - «ένα παλιό κομμάτι trip hop της δεκαετίας του 1990» - πριν αντικατασταθεί από τη μουσική του Τζον Πισάνο όταν αυτή ολοκληρώθηκε.

=== Γυρίσματα ===
Τα γυρίσματα της σειράς έλαβαν χώρα στην πόλη της Νέας Υόρκης, σε περιοχές του [[Μπρούκλιν]] και του [[Λονγκ Άιλαντ Σίτι]], οι οποίες έμοιαζαν ακόμα αρκετά με το παλιό [[Χελς Κίτσεν]], καθώς επίσης και σε ειδικά διαμορφωμένα στούντιο. Ήταν προγραμματισμένο από την παραγωγή κάθε επεισόδιο να χρειάζεται οκτώ μέρες για να ολοκληρωθεί. Σχετικά με την αίσθηση της σειράς, ο ΝτεΝάιτ δήλωσε: «Πάμε για μια τραχιά, αίσθηση της δεκαετίας του 1970 στη Νέα Υόρκη για τη σειρά. Μας αρέσει η ιδέα της ομορφιάς και της παρακμής της πόλης και το Χελς Κίτσεν είναι ένα μέρος που είναι και όμορφο και τραχύ ταυτόχρονα. Και για αυτόν τον λόγο ο Ματ Μέρντοκ το αγαπά και θέλει αν το προστατέψει». Η ταινία ''[[Επιχείρηση Χάος]]'' απετέλεσε πηγή έμπνευσης για τις σκηνές δράσεις της σειράς.

=== Οπτικά εφέ ===
Τα οπτικά εφέ της σειράς έγιναν από το στούντιο της Νέας Υόρκης Shade VFX και ο Μπράιαν Γκόσγουϊν ήταν ο επικεφαλής.

=== Μουσική ===
Τον Οκτώβριο του 2014, αποκαλύφθηκε πως ο [[Τζον Πισάνο]] θα συνέθετε τη μουσική της σειράς. Το βασικό θέμα της σειράς, το οποίο συν-συνέθεσε με τον Μπράιντεν Κίμπαλ, προήλθε από το αυθεντικό ντέμο του Πισάνο που είχε φτιάξει για τη σειρά, το οποίο είχε καταθέσει κατά τη διάρκεια των ακροάσεων. Ο Πισάνο σημείωσε πως είναι σπάνιο για τέτοιο υλικό να ενσωματώνεται στο τελικό προϊόν με αυτόν τον τρόπο. Ένα soundtrack άλμπουμ για τον [[Daredevil (1ος κύκλος)#Μουσική|πρώτο κύκλο]] κυκλοφόρησε σε ψηφιακή μορφή στις 27 Απριλίου 2015, για τον [[Daredevil (2ος κύκλος)#Μουσική|δεύτερο κύκλο]] στις 15 Ιουλίου 2016 και για τον [[Daredevil (3ος κύκλος)#Μουσική|τρίτο κύκλο]] στις 19 Οκτωβρίου 2018.

=== Σύνδεσεις με Κινηματογραφικό Σύμπαν της Marvel ===

Ο ''Daredevil'' αποτελεί την πρώτη από τις σειρές του MCU που θα προβάλλονταν στο Netflix, την οποία ακολούθησαν οι ''[[Jessica Jones (τηλεοπτική σειρά)|Jessica Jones]]'', ''[[Luke Cage (τηλεοπτική σειρά)|Luke Cage]]'' και ''[[Iron Fist (τηλεοπτική σειρά)|Iron Fist]]''. Όλες μαζί οδήγησαν σε μια μίνι τηλεοπτική σειρά με τίτλο ''[[The Defenders (τηλεοπτική σειρά)|The Defenders]]''. Τον Νοέμβριο του 2013, ο Γενικός Διευθυντής της Disney, [[Μπομπ Άιγκερ]], δήλωσε πως αν οι χαρακτήρες αποδειχθούν δημοφιλείς στο Netflix, «είναι πιθανόν να μπορούσαν να μεταφερθούν και στη μεγάλη οθόνη», κάτι το οποίο επανέλαβε ο Σαράντος τον Ιούλιο του 2015. Τον Αύγουστο του 2014, ο Ντ'Ονόφριο δήλωσε πως μετά «την ολοκλήρωση των σειρών στο Netflix», η Marvel έχει «ένα μεγαλύτερο σχέδιο επέκτασης». Τον Δεκέμβριο του 2014, ο Λόουμπ εξήγησε πως «μέσα στο σύμπαν της Marvel υπάρχουν χιλιάδες ήρωες όλων των σχημάτων και μεγεθών, αλλά οι [[Εκδικητές]] είναι εδώ για να σώσουν το σύμπαν και ο Daredevil για να σώσει τη γειτονιά ... Τα γεγονότα του λαμβάνουν χώρα μέσα στο κινηματογραφικό σύμπαν της Marvel. Όλα συνδέονται. Αλλά αυτό δε σημαίνει απαραίτητα πως αν κοιτάξουμε στον ουρανό θα δούμε τον Iron Man. Είναι απλά ένα διαφορετικό μέρος της Νέας Υόρκης, το οποίο δεν έχουμε δει ακόμα στις ταινίες της Marvel». Η Ντόσον αργότερα είπε: «Όταν έχεις αυτού του επιπέδου τις υπερδυνάμεις, οι μάχες είναι διαφορετικές, τα δεδομένα διαφορετικά και υπάρχει μία μεγαλύτερη αίσθηση. Σε αυτόν τον κόσμο, υπάρχουν σε αυτόν, έτσι τον γνωρίζουν και είναι φυσιολογικό για εκείνους. Αλλά στην πραγματικότητα όταν ο κόσμος μάχεται και τα πηγαίνει άσχημα, αντιμετωπίζοντας το έγκλημα και υπάρχουν όπλα και ναρκωτικά - τότε κόκαλα θα σπάσουν. Ο κόσμος δεν κτυπάει ο ένας τον άλλον αλλά δε θα συμβεί τίποτα επειδή είναι άφθαρτοι. Αυτοί είναι φυσιολογικοί άνθρωποι. Είναι ευάλωτοι και θα έχεις την ευκαιρία να το διαπιστώσεις αυτό».

Τον Μάρτιο του 2015, ο Λόουμπ μίλησε για τη δυνατότητα οι σειρές να διασταυρωθούν με τις [[Κινηματογραφικό Σύμπαν της Marvel#Ταινίες|ταινίες του MCU]] και τις [[Κινηματογραφικό Σύμπαν της Marvel#Τηλεοπτικές Σειρές|τηλεοπτικές σειρές του ABC]] λέγοντας: «Όπως είναι αυτή τη στιγμή, με τον ίδιο τρόπο που οι ταινίες μας ξεκίνησαν ανεξάρτητες και με τον καιρό οδήγησαν στους ''Εκδικητές'', έγινε πιο πρακτικό για τον Captain America να κάνει μια μικρή εμφάνιση στον ''[[Thor 2: Σκοτεινός Κόσμος|Thor 2]]'' και για τον Μπρους Μπάνερ να εμφανιστεί στο τέλος του ''[[Iron Man 3]]''. Πρέπει να το κερδίσουμε αυτό. Το κοινό πρέπει να καταλαβαίνει ποιοι είναι όλοι αυτοί οι χαρακτήρες και τι στο καλό είναι πριν αρχίσουμε να τους συγχέουμε σχετικά με το πού πηγαίνει η ιστορία». Τον Απρίλιο, ο Κοξ δήλωσε πως το να γίνει κάποια διασταύρωση με τις ταινίες είναι «πιθανόν. Πιστεύω υπάρχει τρόπος οι δύο κόσμοι να ενωθούν. Θεωρώ πως η σειρά μας τονικά και θεματικά έχει μια διαφορετική αισθητική από τις ταινίες τον ''Εκδικητών'', αλλά όλα είναι στο ίδιο σύμπαν και πιστεύω πως υπάρχει τρόπος για τον Daredevil - και άλλους χαρακτήρες, Λουκ Κέιτζ και χαρακτήρες του εγκλήματος των δρόμων - να ταιριάξουν μέσα σε αυτό το σύμπαν. Πιστεύω πρέπει να υπάρχει ένας τρόπος και θεωρώ πως αυτό έχει να κάνει με το να βρεθεί ένας αυτόνομος τόνος για αυτή την ταινία [διασταύρωση]». Ο Κοξ είπε επίσης πως βάση συμβολαίου, είναι υποχρεωμένος να εμφανιστεί σε ταινίες αν του ζητηθεί κάτι τέτοιο από τη Marvel.

== Κυκλοφορία ==


Ο ''Daredevil'' είναι διαθέσιμος στην υπηρεσία streaming του Netflix, σε όλες τις επικράτειες όπου είναι διαθέσιμο, σε υψηλή ευκρίνεια ανάλυσης 4K (Ultra HD 4K) και σε υψηλής δυναμικής εμβέλειας βίντεο (HDR). Οι πρώτοι δύο κύκλοι άρχισαν να είναι διαθέσιμοι σε HDR μετά την αρχική τους κυκλοφορία, από τον προμηθευτή μετά-παραγωγής, Deluxe. Τα επεισόδια κάθε κύκλου κυκλοφόρησαν ταυτόχρονα σε αντίθεση με την καθιερωμένη εβδομαδιαία κυκλοφορία ανά επεισόδιο σειρών, για να ενθαρρυνθεί η παρακολούθηση όλων των επεισοδίων μαζί, μια μέθοδος που χρησιμοποιήθηκε και για άλλες πρωτότυπες σειρές του Netflix. Ο ''Daredevil'' ήταν η πρώτη πρωτότυπη σειρά του Netflix που έλαβε την Υπηρεσία Περιγραφής Βίντεο, έχοντας ακουστικό περιγραφικό κομμάτι για το κάθε επεισόδιο.

=== Προώθηση ===
Το Τμήμα Καταναλωτικών Προϊόντων της Disney δημιούργησε μια μικρή σειρά προϊόντων για να προμηθεύσει το πιο ενήλικο κοινό, δεδομένου του πιο έντονου τόνου της σειράς. Ο Πολ Γκίτερ, ο ανώτερος αντιπρόεδρος του τμήματος Αδειοδότησης της Marvel για το Τμήμα Καταναλωτικών Προϊόντων της Disney, εξήγησε πως επικεντρώνονται περισσότερο σε εφήβους και ενήλικες παρά σε νεαρότερα άτομα, με τα προϊόντα να διατίθενται σε σημεία αγορών όπως τα Hot Topic. Επιπρόσθετα, δημιουργήθηκε ένα πρόγραμμα προώθησης για να υποστηρίξει τη σειρά, το οποίο δημιουργεί νέες δυνατότητες για ανεξάρτητες σειρές προϊόντων, καθώς και συλλεκτικών. Δεδομένης της προηγούμενης επιτυχίας της Marvel, αδειοδοτούμενοι συνεργάτες ήθελαν να δουλέψουν με τη Marvel και σε αυτό, παρόλο που το προϊόν δεν ήταν κάποια κινηματογραφική ταινία.

== Υποδοχή ==

=== Τηλεθέαση ===
Καθώς το Netflix δεν αποκαλύπτει τα νούμερα τηλεθέασης των συνδρομητών του για καμία από τις δικές του σειρές, ο Καρίμ Ζρέικ, ανώτερος αντιπρόεδρος του προγράμματος της Marvel Television, παρείχε κάποια δημογραφικά στοιχεία τηλεθέασης για τον ''Daredevil'' τον Αύγουστο του 2017, σημειώνοντας πως η σειρά προσέλκυσε μεγαλύτερο αριθμό αντρικού κοινού. Επίσης τον ίδιο μήνα, το Netflix δημοσίευσε κάποια πρότυπα προβολής για τις σειρές της Marvel. Τα στοιχεία, τα οποία προήλθαν από τις «1300 'κοινότητες γεύσης' από όλο τον κόσμο, όπου οι συνδρομητές ομαδοποιούνται ανάλογα με το τι παρακολουθούν», έδειξαν πως οι τηλεθεατές δε θα παρακολουθούσαν τις σειρές με τη χρονολογική σειρά κυκλοφορίας τους, αλλά ξεκινούσαν συνήθως με την ''Jessica Jones'' και συνέχιζαν με τις ''Daredevil'', ''Luke Cage'' και τελικά ''Iron Fist''. Ο Τοντ Γιέλιν, ο αντιπρόεδρος του τμήματος καινοτομίας προϊόντων του Netflix, σημείωσε πως το κοινό παρακολουθεί τις σειρές «με τη σειρά που το ενδιαφέρει και από το πώς μαθαίνει για αυτές». Τα στοιχεία του Netflix έδειξαν επίσης πως κάποιος που παρακολουθεί τον ''Daredevil'' θα προχωρήσει πιο συχνά προς την ''Jessica Jones'' και το ανάποδο, ενώ άλλες σειρές «με αντιήρωες και θέματα ηθικής ασάφειας» όπως οι σειρές ''[[Bloodline (τηλεοπτική σειρά)|Bloodline]]'', ''[[Breaking Bad]]'', ''[[Dexter]]'' και ''[[House of Cards]]'', οδήγησαν τους τηλεθεατές στο να ξεκινήσουν τον ''Daredevil''. Τον Οκτώβριο του 2018, η Crimson Hexagon, μια εταιρία μελέτης καταναλωτών, δημοσίευσε στοιχεία που εξέταζαν τον «θόρυβο στα κοινωνικά δίκτυα» για τις σειρές προσπαθώντας να το συσχετίσει με πιθανή τηλεθέαση. Τα στοιχεία έδειξαν πως όταν ο πρώτος κύκλος έκανε πρεμιέρα τον Απρίλιο του 2015, συγκέντρωσε σχεδόν 275,000 αναρτήσεις σε Twitter και Instagram. Όταν κυκλοφόρησε ο δεύτερος κύκλος τον Μάρτιο του 2016, οι αναρτήσεις μειώθηκαν σε λίγο πάνω από 200,000, ενώ για τον τρίτο κύκλο, κοιτάζοντας τα στοιχεία που συγκεντρώθηκαν στα μισά του Οκτωβρίου του 2018, οι αναρτήσεις μειώθηκαν στις 75,000.

=== Κριτικές ===


Η σελίδα συλλογής κριτικών [[Rotten Tomatoes]] δίνει ποσοστό έγκρισης για τον πρώτο κύκλο 99%, βασισμένο σε 71 κριτικές. Στο τμήμα ομοφωνίας για τον κύκλο διαβάζουμε: «Με πολύ μεγάλη τήρηση στην ιστορία της πρώτης ύλης, υψηλή ποιότητα παραγωγής και μια δραματική γεύση χωρίς ανοησίες, ο Daredevil υπερέχει ως μια αποτελεσματική ιστορία προέλευσης υπερήρωα και συναρπαστική περιπέτεια δράσης». Η σελίδα συλλογής κριτικών [[Metacritic]] δίνει στον πρώτο κύκλο ποσοστό 75/100, βασισμένο σε 22 κριτικές, με την ένδειξη «γενικά ευνοϊκές κριτικές»

Ο δεύτερος κύκλος συγκεντρώνει ποσοστό έγκρισης στη Rotten Tomatoes 80% βασισμένο σε 55 κριτικές, ενώ στο τμήμα ομοφωνίας διαβάζουμε:  «Ενισχυμένος από εντυπωσιακή δράση, ο Daredevil διατηρεί το έδαφός του στον δεύτερο κύκλο, ακόμα κι αν οι νέες περιπέτειές του δεν μπορούν να γεμίζουν το κενό που άφησε ο Γουίλσον Φισκ». Στο Metacritic, ο δεύτερος κύκλος συγκεντρώνει 68/100, βασισμένο σε 13 κριτικές, με την ένδειξη «γενικά ευνοϊκές κριτικές».

Ο τρίτος και τελευταίος κύκλος συγκεντρώνει ποσοστό έγκρισης στη Rotten Tomatoes 97% βασισμένο σε 60 κριτικές, και στο τμήμα ομοφωνίας διαβάζουμε: «Ο Άνθρωπος Χωρίς Φόβο επιστρέφει στην καλύτερή του φόρμα με έναν τρίτο κύκλο που ξεκινάει επιμελώς αργά αλλά σταδιακά δημιουργεί τα σκιρτήματα των κόμικ, με ανυπολόγιστη βοήθεια από την ευπρόσδεκτη επιστροφή του απειλητικού Kingpin του Βίνσεντ Ντ'Ονόφριο». Στο Metacritic, ο τρίτος κύκλος συγκεντρώνει 71/100, βασισμένο σε 6 κριτικές, και πάλι με την ένδειξη «γενικά ευνοϊκές κριτικές».

=== Διακρίσεις ===
Τον Δεκέμβριο του 2015, το IGN ονόμασε τον ''Daredevil'' τη δεύτερη καλύτερη πρωτότυπη σειρά του Netflix που κυκλοφόρησε μέχρι εκείνη τη στιγμή.



== Spin-off σειρά ==

Μέχρι τον Ιανουάριο του 2016, πριν από το ντεμπούτο του Μπέρνθαλ στον ρόλο του οπλισμένου αυτόκλητου τιμωρού Φρανκ Καστλ / Punisher στον δεύτερο κύκλο, το Netflix ήταν σε μια «πολύ πρώιμη φάση ανάπτυξης» μιας spin-off σειράς με τον τίτλο ''The Punisher'' και έψαχνε για κάποιον να αναλάβει τη θέση του υπευθύνου. Η σειρά θα επικεντρωνόταν στον Καστλ του Μπέρνθαλ και περιγράφηκε ως ένα ανεξάρτητο πρότζεκτ σε σχέση με τις σειρές που θα οδηγούσαν στη σειρά ''The Defenders''. Ο Λόουμπ υπονόησε πως η Marvel Television δεν είχε υποκινήσει την ανάπτυξη της spin-off σειράς και επικεντρωνόταν στο να φτιάξει «τα καλύτερα 13 επεισόδια για τον δεύτερο κύκλο του ''Daredevil''» εκείνη την περίοδο, λέγοντας ωστόσο: «Δεν θα αποθαρρύνω ποτέ ένα δίκτυο να κοιτάει σε κάποιον από τους χαρακτήρες μας και να μας ενθαρρύνει να κάνουμε περισσότερα ... Αν είμαστε αρκετά τυχεροί και μέσω του σεναρίου, μέσω της σκηνοθεσίας, μέσω του ηθοποιού, ο κόσμος θέλει να δει περισσότερα από αυτόν τον χαρακτήρα, θαυμάσια». Τον Απρίλιο του 2016, η Marvel και το Netflix παρήγγειλαν τη σειρά ''The Punisher'', επιβεβαιώνοντας τη συμμετοχή του Μπέρνθαλ και ονομάζοντας τον [[Στιβ Λάιτφουτ]] ως τον υπεύθυνο αυτής. Η σειρά κυκλοφόρησε τον Νοέμβριο του 2017. Η Γολ επανέλαβε σε αυτήν τον ρόλο της ως Κάρεν Πέιτζ.

== Άλλα media ==
Τον Νοέμβριο του 2015, κυκλοφόρησε μια ανανεωμένη εκδοχή του παιχνιδιού μάχης για κινητά τηλέφωνα, ''Marvel: Contest of Champions'', η οποία περιελάμβανε μια ιστορία αναζήτησης έξι μερών που ενέπλεκε τον Daredevil και την Τζέσικα Τζόουνς, με ένα επίπεδο να είναι βασισμένο στο Χελς Κίτσεν. 

== Μέλλον ==

=== Ακύρωση ===
Πριν την κυκλοφορία του τρίτου κύκλου, το ''Deadline Hollywood'' σημείωσε πως η σειρά αναμενόταν να ανανεωθεί για τέταρτο κύκλο επεισοδίων καθώς «την παρακολουθούσε αρκετός κόσμος και λάμβανε εξαιρετικές κριτικές». Τον Νοέμβριο του 2018, ο Όλεσον ανέφερε πως ήθελε να κάνει έναν τέταρτο κύκλο στο Netflix και ήλπιζε πως η συνάντηση θα οδηγούσε σε επίσημη ανανέωση της σειράς. Παρά την αναφορά, στις 29 Νοεμβρίου 2018, το Netflix ακύρωσε τη σειρά μετά από τρεις κύκλους. Το Netflix είπε πως οι τρεις κύκλοι θα παρέμεναν στην υπηρεσία, ενώ ο χαρακτήρας θα «συνέχιζε να ζούσε σε μελλοντικά πρότζεκτ της Marvel». Το ''Deadline Hollywood'' σημείωσε πως «σε αντίθεση με τη σειρά ''Iron Fist'' ή τη σειρά ''Luke Cage'', η πόρτα για τον ''Daredevil'' φαίνεται να παραμένει ανοικτή» ώστε η σειρά να συνεχίσει να προβάλλεται κάπου αλλού, πιθανότατα στη νέα streaming υπηρεσία της Disney, [[Disney+]]. Ωστόσο, το ''The Hollywood Reporter'' θεώρησε πως κάτι τέτοιο δεν ήταν πιθανόν, ειδικά αφού σύμφωνα με την αυθεντική συμφωνία που είχε γίνει μεταξύ της Marvel και του Netflix για τη σειρά, οι χαρακτήρες δε θα μπορούσαν να εμφανιστούν σε οποιαδήποτε σειρά που δεν ανήκει στο Netflix ή άλλες ταινίες για τουλάχιστον δύο χρόνια μετά την ακύρωση, όπως είχε δημοσιευτεί από το περιοδικό ''Variety''. Ο [[Κέβιν Α. Μέγιερ]], ο πρόεδρος του τμήματος «Απευθείας-στον-Καταναλωτή και στη Διεθνή Αγορά» της Disney, σημείωσε πως ενώ δεν είχε συζητηθεί, υπήρχε η πιθανότητα το Disney+ να μπορούσε να ανανεώσει τη σειρά. Η [[Έιμι Ράτμπεργκ]], η οποία υποδύεται τη Μάρσι Σταλ στη σειρά, επιβεβαίωσε την απαίτηση των δύο χρόνων και είπε επίσης πως η απόφαση να διακοπεί η σειρά ξάφνιασε τους εκτελεστικούς της Marvel, δεδομένου της εκτεταμένης δουλειάς που είχε γίνει για έναν πιθανό τέταρτο κύκλο. Πρόσθεσε πως τα γυρίσματα του τέταρτου κύκλου αναμένονταν να ξεκινήσουν τον Φεβρουάριο του 2019 και πως αρκετά μέλη του καστ και του συνεργείου θεωρούσαν πως η σειρά θα κρατούσε για πέντε κύκλους, με την ύπαρξη ενός νέου ανταγωνιστή στον τέταρτο κύκλο και μια τελική αναμέτρηση ανάμεσα στον Daredevil και τον Φισκ στον πέμπτο κύκλο. Τον ίδιο μήνα, ο ανώτερος αντιπρόεδρος των πρωτότυπων προγραμμάτων του [[Hulu]], Κρεγκ Έργουιτς, είπε στο ''The Wrap'' πως η streaming υπηρεσία είναι ανοικτή στο να αναλάβει τη σειρά, όπως επίσης και τις σειρές ''[[Iron Fist (τηλεοπτική σειρά)|Iron Fist]]'', ''[[Luke Cage (τηλεοπτική σειρά)|Luke Cage]]'', ''[[The Punisher (τηλεοπτική σειρά)|The Punisher]]'', ''[[Jessica Jones (τηλεοπτική σειρά)|Jessica Jones]]'' και ''[[The Defenders (τηλεοπτική σειρά)|The Defenders]]''.

=== Ενσωμάτωση με τη Marvel Studios και ''Born Again'' ===

Τον Ιούνιο του 2020, ο πρόεδρος της [[Marvel Studios]] [[Κέβιν Φάιγκι]] επικοινώνησε με τον Κοξ για το ενδεχόμενο του να επαναλάβει τον ρόλο του στις παραγωγές του MCU από τη Marvel Studios, με τον Φάιγκι να επιβεβαιώνει τον Δεκέμβριο του 2021 πως ο Κοξ θα επέστρεφε στον ρόλο του για τη Marvel Studios, ξεκινώντας με την ταινία ''[[Spider-Man: No Way Home]]'' (2021). Επίσης, ο Ντ'Ονόφριο επανέλαβε τον ρόλο του ως Kingpin στη σειρά του Disney+ ''[[Hawkeye (τηλεοπτική σειρά, 2021)|Hawkeye]]'' (2021). Εκείνη την περίοδο, η Τζέσικα Χένγουικ, η οποία υποδύθηκε την [[Κολίν Γουίνγκ]] στις σειρές Marvel του Netflix, υπέδειξε πως ο Κοξ γνώριζε για την πιθανότητα να επιστρέψει σε παραγωγές της Marvel Studios για χρόνια.

Τον Μάρτιο του 2022, αποκαλύφθηκε πως μια σειρά-επανεκκίνηση του ''Daredevil'' βρισκόταν σε ανάπτυξη, με τους Φάιγκι και Κρις Γκάρι να είναι παραγωγοί. Η σειρά επιβεβαιώθηκε για το Disney+ στα τέλη του Μαΐου, όταν οι Ματ Κόρμαν και Κρις Ορντ προσλήφθηκαν ως βασικοί σεναριογράφοι και εκτελεστικοί παραγωγοί. Η σειρά, με τίτλο ''Daredevil: Born Again'', ανακοινώθηκε επίσημα τον Ιούλιο για έναν κύκλο 18 επεισοδίων, μαζί με την επιστροφή των Κοξ και Ντ'Ονόφριο. Ο Κοξ περιέγραψε το ''Born Again'' ως «κάτι εντελώς καινούριο» και όχι ο τέταρτος κύκλος της σειράς του Netflix. Στα τέλη του Σεπτεμβρίου του 2023, η σειρά υπέστη δημιουργική αναμόρφωση αφότου κάποια επεισόδια είχαν ήδη γυριστεί για να είναι πιο συνδεδεμένη με αυτή του Netflix. Οι Κόρμαν και Ορντ απολύθηκαν από τον ρόλο των βασικών σεναριογράφων, όπως και οι σκηνοθέτες της υπόλοιπης σειράς, με τον [[Ντάριο Σκαρνταπέιν]], έναν σεναριογράφο του ''The Punisher'', να προσλαμβάνεται ως ο επικεφαλής της σειράς και το δίδυμο [[Τζάστιν Μπένσον και Άαρον Μούρχεντ]] να προσλαμβάνονται για να σκηνοθετήσουν τα υπόλοιπα επεισόδια του πρώτου κύκλου. Η σειρά επίσης χωρίστηκε σε δύο κύκλους εννιά επεισοδίων. Το ''Born Again'' δεν περιέχει καθόλου από το σχεδιασμένο υλικό για τον τέταρτο κύκλο του ''Daredevil''. Οι Μπέρνθαλ, Γολ, Χένσον, Μπέθελ και Ζουρέρ επίσης επαναλαμβάνουν τους ρόλους τους ως Φρανκ Καστλ / Punisher, Κάρεν Πέιτζ, Φόγκι Νέλσον, Μπέντζαμιν «Ντεξ» Πόιντεξτερ και Βανέσα Μαριάννα-Φισκ, αντίστοιχα. Ο  έκανε πρεμιέρα στο Disney+ τον Μάρτιο του 2025.

Πριν τις εμφανίσεις των Κοξ και Ντ'Ονόφριο στο ''[[Echo (τηλεοπτική σειρά)|Echo]]'', το οποίο κυκλοφόρησε τον Ιανουάριο του 2024, ο επικεφαλής του streaming της Marvel Studios [[Μπράντ Ουίντερμπαουμ]] αναγνώρισε πως η Marvel Studios προηγουμένως δεν είχε διευκρινίσει τι ήταν μέρος του Ιερού Χρονολογίου, σημειώνοντας πως υπήρχε εταιρικό χάσμα μεταξύ των δημιουργιών των Marvel Studios και Marvel Television. Συνέχισε πως καθώς πέρασε καιρός, η Marvel Studios έχει αρχίσει να βλέπει «πόσο καλά συνδεδεμένες είναι η ιστορίες [της Marvel Television]» και προσωπικά ένιωθε «σίγουρος» πως το ''Daredevil'' ήταν μέρος του Ιερού Χρονολογίου. Η Marvel Studios ξεκίνησε να βλέπει τη σειρά του Netflix σαν ένα πιο αναπόσπαστο μέρος του MCU όταν το ''Born Again'' υπέστη δημιουργική αναμόρφωση τον Σεπτέμβριο του 2023. Υλικό από την σειρά χρησιμοποιήθηκε κατά την προώθηση του ''Echo''. Με την κυκλοφορία του ''Echo'', όλες οι σειρές του Netflix προστέθηκαν στη [[Χρονολογική σειρά του Κινηματογραφικού Σύμπαντος της Marvel#Χρονολογική σειρά του Disney+|χρονολογική σειρά του MCU στο Disney+]], με το ''Daredevil'' να τοποθετείται μαζί με το περιεχόμενο της [[Κινηματογραφικό Σύμπαν της Marvel: Φάση Δύο|Φάσης Δύο]] του MCU, ανάμεσα στις ταινίες ''Φύλακες του Γαλαξία'' και ''[[Εκδικητές: Η Εποχή του Ultron]]'' (2015). Μια ενημέρωση στη χρονολογική σειρά του Disney+ χώρισε τις σειρές ανά κύκλο με τον δεύτερο να τοποθετείται μετά από το ''[[Ant-Man (ταινία)|Ant-Man]]'' (2015) και τον τρίτο πριν από το **' (2017).

## Παραπομπές


## Εξωτερικοί σύνδεσμοι
* *[https://www.netflix.com/WiMovie/80018294 Daredevil]* στο Netflix
* *[https://www.imdb.com/title/tt3322312 Daredevil]* στο IMDb

Κατηγορία:Αμερικανικές τηλεοπτικές σειρές

Κατηγορία:Τηλεοπτικές σειρές των ABC Studios
Κατηγορία:Τηλεοπτικές σειρές Netflix
Κατηγορία:Νίντζα στη μυθοπλασία
Κατηγορία:Τηλεοπτικές σειρές βασισμένες σε κόμικς της Marvel
Κατηγορία:Daredevil (τηλεοπτικές σειρές)